|  |  |  |
| --- | --- | --- |
| **Elem tartalma: Kérdések az „Evangelizáció” tábor kiscsoportos beszélgetéseihez** | | Kategória: csoportfoglalkozás |
| Szerkesztő(k): Ifjúsági Iroda | | Esemény: Tábor |
| Kapcsolódó téma: Evangelizáció | Kapcsolódó előadás: | |
| Régió: Összrégió | Település: | Időpont: 2013.07. |

Kapcsolódó anyagok:

**Főelőadások:**

2013\_07\_evangelizacio\_foeloadas\_ossz\_tabor

2013\_07\_evangelizacio\_foeloadas\_ossz\_tabor

2013\_07\_evangelizacio\_foeloadas\_ossz\_tabor

2013\_07\_evangelizacio\_foeloadas\_ossz\_tabor

**Lelkiív:**

2013\_07\_evangelizacio\_modszertani\_segedlet\_lelkiiv\_ossz\_tabor

**Csoportfoglalkozás:**

2013\_07\_evangelizacio\_kerdesek\_csoport\_ossz\_tabor

**Törzsanyag:**

**Segítség a kiscsoportos beszélgetéshez**

**2013. nyári táborok**

**1. Téma: Miért hirdessem?** „Menjetek el az egész világra és hirdessétek az Evangéliumot!” (Mk 16,15)

Mit jelent az Evangélium? (Tökéletes (örök) boldogságot = üdvösséget hozó jó hír: Jézus él. Ő meg tud szabadítani téged a bűntől, a boldogtalanság magányától, a Sátán szolgaságától és a haláltól, mert erősebb nála).

Számodra van-e valami, ami már örömhírként megérkezett az isteni üzenetből?

Kinek a dolga az Evangélium hirdetése? Mikor? Hogyan? Kell valamit mondani vagy tenni?

Mi a véleményed a következő mondásról: ne beszélj Krisztusról, csak, ha kérdeznek, de élj úgy, hogy kérdezzenek? Mit mond erről a Szentírás? Milyen kifogásokat szoktál találni arra, hogy ez most nem az a helyzet, ahol hirdetni kellene?

Mi az új evangelizáció? Mi nem az? Mitől új az ÚV (Új Evangelizáció)?

Miért kell hirdetni? (mert ez az üzenet meg tudja változtatni a világot, s tőle függ az emberek örök üdvössége).

Vágysz-e tanúskodni és másokhoz elvinni az örömhírt???

A te hitedet kik mélyítették el? Hogyan csinálták, mi volt jó abban?

Sorolj fel 7 embert a közvetlen környezetedből, akiknek szükségük lenne új evangelizációra! Őket ki tudná evangelizálni? Hogyan?

**2. Téma: Mit hirdessek?** „Nem szégyellem az Evangéliumot, mert Isten üdvösséget hozó ereje az mindenkinek, aki hisz!” (Róm 1, 16)

Mi a preevangelizáció? Kiknek szól?

Mit jelent az első meghirdetés? Kiknek szól? Kinek a feladata?

Kiről szól az első meghirdetés? (Ha nincs szó benne Jézusról, akkor az nem evangelizáció még.) Mi kell, hogy elhangozzék az első meghirdetésben? (Az örömhír lényegi, leszűkített tartalma vagyis a kérügma.)

Mire irányul az első meghirdetés? (Az emberek megtérítésére.)

Mik az örömhír lényegi pontjai? (A kérügma 6 pontja.)

Mondj alátámasztásukra 1-1 szentírási igét, ha tudsz!

Feladat: Erővel hirdesd meg a fejből tudott igét a melletted ülő csoporttársadnak örömhírként, hiszen a hirdetett igében Jézus lakozik és közli magát benne.

Kiknek szól a katekumenátus? (Akik az első meghirdetés által már kinyitották a szívüket és szeretnének elköteleződni Jézus mellett s teljes beavatást nyerni a keresztény közösség életébe, részesülve a keresztség, elsőáldozás és bérmálás szentségében)

Kiknek kellene, hogy szóljon a katekézis? (A már megtérteknek, hitmélyítésre - ha nem ilyeneknek adjuk, az legfeljebb információközlés, vallásoktatás lehet).

Az örömhír lényegi 6 pontja (kérügma) közül melyikkel kapcsolatban van élő tapasztalatod? Ne szégyelld most elmesélni ezt a csoporttársaidnak, ezzel máris evangelizátorrá válsz, ha nem magadat emeled ki, hanem, hogy mit tett Veled az Isten.

Megtapasztaltad már Isten szeretetét, vagy azt, hogy a feltámadt Jézus veled van, megbocsátott és megváltott vagy szabaddá tett valamilyen félelemtől stb… Hogyan találkoztál Vele?

Isten a szeretet. Tapasztaltad már, tudod, de sokszor nem érzed. Mi lehet ennek az oka? Mindig kell ezt éreznünk is? Ha nem érzed mit szoktál csinálni? Mi lenne jobb megoldás? Hogyan lehet „leszívni” Istenből a napi szeretet-adagunkat?

**3. Téma: Hogyan hirdessem?** „Hirdesd az evangéliumot… nagy türelemmel és hozzáértéssel!” (2Tim 4,1-2) uo: „…állj vele elő, akár alkalmas, akár alkalmatlan!”

Hol kell hirdetni az Evangéliumot szavakkal is?

Mikor?

Mik a legalkalmasabb lehetőségek? (Ezen kívül mindenhol és mindig, amikor zöld lámpám van.) Honnan tudom, hogy zöld lámpám van, s most nem hallgathatok? Törekszem-e rá, hogy zöld lámpám legyen? Nem bújok-e túl gyakran a mögé, hogy nem voltak nyitottak? Milyen eszközök vannak arra, hogy elősegítsem, hogy zöld lámpát kapjak?

Mi tart vissza, hogy hirdessem szavakkal is? Mi segít, hogy legyőzzem a gátló szégyenérzetet és egyéb akadályokat?

Miért a rokonaink és ismerőseink körében a legnehezebb szóba hozni Jézus Krisztust? (Sokszor nem tudjuk elhinni, hogy a szomszédunk vagy a családtagjaink meg tudnának térni, pedig igen.) Hogyan tudom az evangelizált élettapasztalatában láttatni az Istent?

Mondj egy tanúságtételt (ha van) arról, hogy mi volt az életedben a Jézussal való találkozás előtt és mi változott utána. Mit tett veled Jézus?

**4. Téma: A szeretet dimenziói** – a működő kapcsolatok titka. „Aki szeretetben él, az Istenben él!” Sokszor visszaélnek a szóval, hogy szeretet. Mi nem a szeretet? Mégis mi az?

A szeretet tett vagy érzelem?

A szeretet három dimenziójából melyik megy neked jól, s melyikben szenvedsz hiányt?

A körülötted lévő emberek melyik dimenziót gyakorolják jól feléd, s melyiket nem? Mire lenne most jobban szükséged tőlük?

Volt-e, hogy túl ragadós volt egy kapcsolatod, vagy túlzott függetlenségbe elengedő (rideg)?

Van-e kísértésed arra, hogy te legyél az, aki mindig ad, vagy éppen arra, hogy szűkmarkúan adj? Miért? Milyen kapcsolatokban?

Van-e kísértésed arra, hogy ne engedd magad szeretni? Nehéz-e elfogadnod viszonzás nélkül szeretetet?

Előfordul-e, hogy belekényelmesedsz abba a helyzetbe, hogy egy kicsit körülötted forog a világ, az emberek, s kezded természetesnek venni azt?

Dinnyés Patrik kérdései a Tápióban tartandó 3. témához: Mi a megváltás és az üdvösség?

- "Nem nekünk kell saját erőnkből megtéríteni az embereket." --> Volt-e már, hogy valakit meg akartunk téríteni, tudatosan, vagy minket próbáltak "erőszakosan" megtéríteni (ne a Jehova Tanúi és hasonlóak legyen a téma!)

- "A meghirdetés után mindenki, aki segítségül hívja az Úr nevét, az üdvözül." <-- Ezt elfogadjuk, hiszünk benne?

- Ima: imádkozol-e más megtéréséért (szülő, barát, osztálytárs stb.). Miért nem?

- Személyes kapcsolat: szánsz-e elegendő időt arra, hogy a másikat meghallgasd?

- Tanúságtétel: Ki mersz állni a hited mellet? Mondj példát, ha van!

- Állhatatosság: kitartó vagy a böjtben, imában, egyéb elhatározásokban?

Szentírási szakaszok az Örömhír (kérügma) 6 pontjához:

1. örömhír: „Isten (ma) szeret téged!” Megfeledkezhet-e az anya méhe szülöttéről… „Örök szeretettel szerettelek.” (Jer 31,3) 1Jn 4,8; Iz 54,10; Iz 43,1. 49,15; 1Jn 4,19 Az evangelizált kérdése lehet ezen a ponton: „De miért nem tapasztalom?” Az evangelizátor válasza: mert a bűn elválaszt Isten szeretetétől. Az evangelizált tennivalója: „Hidd el, hogy szeret!”

2. hír: „Megváltásra szoruló, bűnös ember vagy.” „Mindnyájan vétkeztek, és nélkülözik az Isten dicsőségét.” (Róm 3,23) Jn 8,34; Róm 6,23; Róm 11,32; 14,23; Zsolt 51,7; Ter 2,17; Jn 9,41; Péld 8,36. A bűn, mely abban áll, hogy nem bízol, és nem akarsz függeni Istentől, megakadályozza Isten szeretetének megtapasztalását, nem vagy képes sem a sátánt legyőzni, sem önmagadat megszabadítani a bűn hatalmából, ismerd el előtte bűnödet! Az evangelizált tennivalója: „Ismerd el, hogy bűnös vagy!” Az evangelizált kérdése: „Akkor mi a megoldás?”

3. örömhír: „Jézus már megváltott téged, elhárította az akadályt közted és Isten között, de neked kell visszamenned hozzá.” „Úgy szerette Isten a világot, hogy egyszülött Fiát adta érte, hogy mindaz, aki benne hisz, el ne vesszen, hanem örök élete legyen.” (Jn 3,16) „Urunk Jézus vétkeinkért halált szenvedett, és megigazulásunkért feltámadt.” (Róm 4,24-25) Jn 10,10; Róm 5,8; Kol 2,13-14; Ef 2,4-5; 1Jn 1,7; Mik 7,19; Jn 16,33; ApCsel 4,12; 1Tim 2,5 Az evangelizált tennivalója: „Kérj bocsánatot!” Az evangelizált kérdése: „Hogyan tapasztalhatom, hogy megváltott vagyok?”

4. örömhír: „Higgy, és térj meg most, és add át az uralmat Jézusnak, a te megváltódnak életed területei felett! Tapasztalni fogod szabadító hatalmát.” „Kegyelemből részesültetek a megváltásban a hit által. Ez tehát nem a magatok érdeke, hanem az Isten ajándéka.” (Ef 2,8) „Tartsatok bűnbánatot, és térjetek meg, hogy bűneitek bocsánatot nyerjenek!” (ApCsel 3,19) Jn 3,3; Jel 3,20; Jer 31,18; Róm 5,1-2; 1Jn 1,9; ApCsel 2,38 Az evangelizált tennivalója: „Bízz Jézusban, kezdj vele új életet!” Az evangelizált kérdése: „Hogyan kaphatok új életet?”

5. örömhír: „Kérd, és fogadd be ajándékként a Szentlelket, mert Jézus és az általa hozott megváltás a Szentlélek által válik jelenvalóvá!” „Új szívet adok nektek, és új lelket oltok belétek. Elveszem testetekből a koszívet, és hússzíveket adok nektek.” (Ez 36,26) ApCsel 1,5; 2,39; Jel 22,17; Jn 7,37-39; Lk 11,13; Ez 37,14; Gal 3,14 Az evangelizált tennivalója: „Hagyd magad szeretni!” Az evangelizált kérdése: „Hogyan növekedjek tovább az új életben?”

6. örömhír: „Jézus a testvérben van, közösségben növekedhetsz az új életben.” „Sokan egy test vagyunk Krisztusban, egyenként azonban tagjai vagyunk egymásnak.” (Róm 12,5) Kol 2,19; 1Pt 2,9-10; 1Tim 3,15; Ef 2,20; 4,11-13; ApCsel 2,42 Az evangelizált tennivalója: „Szeress!”

Eszközigény: